b'\n_START_ARTICLE_\nInnari Parts\n_START_PARAGRAPH_\nInnari Parts (14. juuni 1940 Tartu \xe2\x80\x93 10. m\xc3\xa4rts 2003 Tallinn) oli Eesti tehnikateadlane.\n_START_SECTION_\nElulugu\n_START_PARAGRAPH_\nInnari Parts oli talupidaja, \xc3\xb5petaja poeg ja Romeo Partsi vend._NEWLINE_L\xc3\xb5petas 1958 Tallinna 22. Keskkooli, 1963 Tallinna Pol\xc3\xbctehnilise Instituudi, tehnikakandidaat (1967, Moskva Energeetika Instituut). Oli 1963\xe2\x80\x931966 TPI assistent, 1968\xe2\x80\x931974 Tallinna Pedagoogilise Instituudi vanem\xc3\xb5petaja, kateedrijuhataja, aastast 1971 dotsent; poliitilistel p\xc3\xb5hjustel ei saanud 1974\xe2\x80\x931991 k\xc3\xb5rgkooli \xc3\xb5ppej\xc3\xb5una t\xc3\xb6\xc3\xb6tada, 1991\xe2\x80\x931992 TPedI dotsent (kohakaaslusega), siis Merehariduskeskuse \xc3\xb5ppej\xc3\xb5ud ja Tolliameti tolliosakonna transiiditalituse vanem- ja peaspetsialist, \xc3\xbchtlasi tollialaste koolituste lektor.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: elektromagnetoh\xc3\xbcdrod\xc3\xbcnaamika teoreetilised probleemid ja nende lahendamine, arvestades elektromagnetoh\xc3\xbcdrod\xc3\xbcnaamika printsiipidel t\xc3\xb6\xc3\xb6tavate seadmete ruumiliste m\xc3\xb5\xc3\xb5tmete piiritletust ning parameetrite diskreetsust eesm\xc3\xa4rgiga luua elektromagnetoh\xc3\xbcdrod\xc3\xbcnaamiliste n\xc3\xa4htuste teoreetilise anal\xc3\xbc\xc3\xbcsi alused ja seadmete arvutamise ning projekteerimise metoodika. Kahe teadusliku kogumiku (1971, 1972) kaaskoostaja. \xc3\x9cleliidulise Aparaadiehituse T\xc3\xb6\xc3\xb6stuse Teaduslik-Tehnilise \xc3\x9chingu TPedI algorganisatsiooni liige. 90 teadustr\xc3\xbckist.'